|  |  |
| --- | --- |
| Studienævn for Litteraturvidenskab og  Kulturstudier | |
| **Emne:** | Referat fra møde i studienævn for Litteraturvidenskab og Kulturstudier |
| **Dato og tidspunkt:** | 10. juni 2020 kl. 10.15-12.00 |
| **Sted:** | Zoom |
| **Deltagere:** | Søren Frank (SF), Adam Paulsen (AP), Sten Pultz Moslund (SM), Michael Nebeling Petersen (MP), Martin Hemmje Østergaard (MØ), Signe Amalie Larsen (SL), Line Jørgensen (LJ), Signe Østergaard Christensen (SØ), Jeanet Dal (JD) |
| **Afbud fra:**  **Udeblevet:** | Anne Klara Bom (AB), Charlotte Kroløkke (CK)  Koral Levy (KL), Mervan Erdem (ME) |
| **Referent:** | Ingelise Nielsen (IN) |

|  |  |  |
| --- | --- | --- |
| **Dagsorden**  **1. Godkendelse af dagsorden**  Dagsordenen blev godkendt.  **2**. **Orientering om godkendt referat fra møde i studienævnet den 22. april 2020**  Referatet blev taget til efterretning.  **3. Meddelelser**  *a) Studienævnsformand*   1. Studienævnsformanden orienterede om, at Michael Nebeling Petersen (suppleant i VIP-gruppen for Kultur og Formidling) er blevet indkaldt på ubestemt tid, da Charlotte Kroløkke har orlov. 2. De tilvalg, som studienævnet har ansvaret for – inklusive tredjeåret på Litteraturvidenskab, som ikke formelt set er et tilvalg – er blevet oprettet. Dog er vi blevet bedt om at finde mindre besparelser på tredjeåret, da det med 16 tilmeldte kører med underskud (vi har skåret 1 SKT væk på Litterært forfatterskab og justeret på SKT ved Ny litteratur og Bachelorprojektseminar). KRoF er oprettet med 31 førsteprioriteter, og Æstetik og Kulturanalyse er oprettet med 19 førsteprioriteter.   På sigt er der på grund af dimensioneringen den udfordring, at hvor vi før havde ca. 7500 studerende på Humaniora, har vi nu kun ca. 4300, så tilvalgene er pressede, og det vil i den kommende tid blive diskuteret, hvor mange og hvilke vi kan opretholde.  *b) Studieleder Litteraturvidenskab*   * 1. Der er blevet fordelt vejledere til 29 bachelorprojekter. Der er enkelte, som har fået en vejleder, som de ikke har ønsket som en af deres tre førsteprioriteter (oftest fordi vejlederne ikke er til rådighed), men langt de fleste har fået deres førsteprioritetsønske opfyldt.   *c) Studieleder Kulturstudier*   1. Ingen meddelelser.   *d) De studerende*   1. Ingen meddelelser   *e) Andre*   1. Kulturstudier har i fællesudbuddet godkendt to valgfag, så de studerende på uddannelsen har i alt ni valgfag at vælge imellem (inklusiv projektorienteret forløb og selvstuderet emne).   På BA Litteraturvidenskab er der godkendt i alt otte valgfag og på kandidaten godt ti.   1. På både Litteraturvidenskab og Kulturstudier er eksamensplanerne offentliggjort. |  |  |
| **4. Merit og dispensationsansøgninger**  Se det lukkede referat.  **5. Sager til behandling eksamen**  Ingen sager til behandling.  **6. Sager til behandling studieordninger**  Ingen sager til behandling.  **7. Sager til behandling kvalitetspolitikken**   1. *Årsberetning 2019 Censorkorps for Litteraturvidenskab og moderne kultur*   Censorkorpset bemærker forandringer i de senere år i forhold til modulopbygning, eksamensformer og ekstern censur. De er ikke helt enige i denne udvikling, men forstår, at det på grund af økonomi har været nødvendigt. De beklager desuden, at kravet til fremmedsprogskompetence nu også er fjernet i Odense, men har også forståelse for denne udvikling, der også skyldes gymnasiereform.  **Studienævnet tog orienteringen til efterretning.**   1. *Godkendelse af studiestartsprogrammer*   På BA Litteraturvidenskab gentager vi et studiestartsprogram, som vi gennem nogle år har oplevet, var velfungerende. Vi har dog tilføjet et ekstra fagligt indspark for at tung information ikke fylder for meget. Der er desuden sat en dag af til studiegruppefacilitering, som også har været tilfældet de seneste år. I øjeblikket venter vi på nærmere information om mulighederne for fysisk tilværelse på Campus.  På Kulturstudier er der et to dages program. SL er en af tutorerne, og fortalte, at også dette program er afprøvet før og forbedret efter de erfaringer, som man har gjort sig med det. I forhold til kvalitetspolitikken, er programmet udformet efter de input, som tutorerne fik på det webinar, som studievejledningen har udbudt.  **Begge studiestartsprogrammer blev godkendt.**   1. *LITT og KUL: Eksamensstatistik vintereksamen 19/20*   SF fortalte, at studienævnet, som et led i kvalitetspolitikken, har en forpligtelse til at monitorere eksamensstatistikken.  På Litteraturvidenskab er der i 2019 indleveret 24 specialer, kun én er udeblevet, ingen er dumpet. Karaktergennemsnittet er på 9,0. Vedrørende bachelorprojekter er der 20, der er bestået, 4 er ikke bestået, 7 er udeblevet. Der er altså en dårligere afleveringsfrekvens end ved specialer, og der er et lavere karaktergennemsnit, nemlig 6,5. For begge eksamensaktiviteter er tallene dog acceptable.  For alle eksamensaktiviteter i 19/20 er der 81%, der er bestået – og det samlede karaktergennemsnit er på 7,3. Også det virker upåfaldende.  Vi har indført litteraturhistoriske kurser med MCQ-eksamener, og er interesserede i at se på tallene for disse fag. For det første kursus af den slags, Antik/Middelalder, ligger karaktersnittet på 6,7. For 1700/1800-tallet ligger snittet på 8,7. Tallene for udeblevne og ikke-bestået er upåfaldende. Set ud fra en overordnet statistisk vinkel, ser det ud til at kurserne og det nye format virker.  Der har tidligere været fokus på om Teori- og metodekurserne er for vanskelige. Men tallene viser, at ved Teori-og metode 1, som er en tilstedeværelseseksamen, er der 27, der er bestået, og 9, der ikke er bestået. Det ser rimeligt ud. Det er dog først ved Teori og metode 2 til sommereksamen, at vi kan se karaktergennemsnit.  **Studienævnet tog orienteringen til efterretning**. Kulturstudier gennemgik ikke deres tal, da studieleder var fraværende.   1. *Antal studerende i projektorienteret forløb og samarbejde med aftagere om studierelaterede aktiviteter*   På kandidatuddannelsen i Litteraturvidenskab og på tilvalget Kommunikation, Retorik og Formidling indgår der et obligatorisk projektorienteret forløb. SF pointerede, at på Litteraturvidenskab og KRoF afholdes der en indledende 5-timers workshop inden det projektorienterede forløb, hvilket giver en teoretisk understøttelse af både forløbet og de efterfølgende rapporter. Vi skal dog nok være bedre til at integrere employabilitetsaspekter i vore andre kurser. Vi har fokus på området via faget Litteraturen i det udvidede felt og via vores samarbejde med RIO, men efter RIO ikke længere indgår i teori/metode-kurserne på 2. år, er der i faggruppen fokus på at anvende det såkaldte employabilitetskompas i udvalgte kurser.  På Kulturstudier vælger ca. en tredjedel det projektorienterede forløb, og resten indgår i andre udadvendte projekter via fagene Oplevelsesøkonomi og kulturprojektledelse og Kulturformidlingsprojekt, hvor der indgår kontakt med eksterne parter. MP kunne fortælle, at Kulturstudier har meget fokus på omverdensrettede praksiserfaringer og trækker på mange kontakter til kulturinstitutioner, hvilket ofte fører til mere teoretisk understøttet læringsforløb end et almindeligt praktikforløb. LJ tilføjede, at størstedel af de valgfag, som kan vælges på Kulturstudier, også har fokus på kontakt til eksterne parter.  **Studienævnet tog orienteringen til efterretning.**  **8. Sager til behandling undervisning**   1. *LITT: semesterrapporteringsmøde F20*   SF orienterede om, at midtvejsevalueringerne har høj prioritet på Litteraturvidenskab, hvorfor semesterrapporteringsmøderne er blevet indført som en alternativ slutevaluering med studenterrepræsentanter fra hvert hold. Der bliver på disse møder lyttet til de studerende, og målet er også at handle på de studerendes input, hvis det skønnes hensigtsmæssigt. På baggrund af tilbagemeldingerne er RIO f.eks. taget ud af teorikurserne på det andet år, og faggruppen har desuden fået øget fokus på en mere fair repræsentation af kvinder i læseplanerne. Faggruppen diskuterer og deler desuden de input om best practice, som møderne giver.   1. *LITT: semesterrapporteringsmøde E19*   Indholdet af dette møde er tidligere diskuteret, men her er det endelige referat til orientering.   1. *LITT og KUL: midtvejsevaluering F20*   KUL: MP gennemgik midtvejsevalueringer fra Kulturstudier og Æstetik og Kulturanalyse. De er positive, trods udfordringerne med online-undervisning. På Æstetik og Kulturanalyse har forløbet været ekstra udfordrende, da der på grund af sygdom også har været vikarer inde over. I faget Tværmedialitet og tværæstetik er der lidt kritik af pop-up-quiz, da de angives at stresse. De tester dog den studerendes forberedelse som en del af den aktive deltagelse, og set ud fra et underviserperspektiv, er de derfor nødvendige.  LITT: SF gennemgik midtvejsevalueringerne. Faget Litteraturen i det udvidede felt er nyt, og skal nok fremover struktureres anderledes, hvor hver underviser skal have en blok, i stedet for at undervise hver anden gang. Den nye eksamensform MCQ får også lidt kritik fra 1. årgang, da nogle synes, at testen skal ligge efter foredraget, men da formålet netop er at teste forberedelsen, vil vi dog fortsætte med at lægge den før. 2. årgangs evaluering tilkendegiver det formålstjenlige i, at testen ligger før selve foredraget.  MØ gav udtryk for, at en del studerende havde været forvirrede over den omlagte undervisning; især i forhold til kravene til eksamen.  **Studienævnet tog den samlede orientering til efterretning.**   1. *Minimumsstandarder for onlineundervisning*   SF orienterede om baggrunden for punktet: Studielederne fik i maj måned en henvendelse via prodekanen fra direktionen, som ønskede en tilbagemelding om minimumsstandarder for onlineundervisning. Studielederne mente, at spørgsmålet var helt relevant og vigtigt, men da man hverken havde tid til at behandle sagen – eller mulighed for at mødes fysisk – blev man enige om at svare i samlet flok med et slags ”ikke-svar”. Kort sagt er indholdet af studieledernes tilbagemelding, at man ikke ser den store forskel mellem fysisk og online-undervisning, da undervisningen i begge tilfælde skal sigte på at leve op til fagbeskrivelsen. Et ubesvaret spørgsmål i den forbindelse er dog, hvilke krav man kan stille til en konfrontationstime i online sammenhæng. Vi er jo forpligtet til at sørge for, at en studerende på bacheloruddannelserne får 11,5 konfrontationstime om ugen med en underviser.  Både studerende og undervisere i studienævnet mente, at synkron online-undervisning, hvor underviser viser materiale via deling af skærm, tager mod spørgsmål og eventuelt deler studerende ind i mindre diskussionsgrupper er det nærmeste, som man kommer på undervisning med fysisk tilstedeværelse – og denne måde at undervise på kvalificerer sig bedst til at være en konfrontationstime. MP mente, at det ville gavne de studerende, hvis der blev større enighed om formatet på online-undervisningen.  **Studienævnet besluttede at skrive til fakultetet for at gøre opmærksom på deres holdning til dette spørgsmål.**   1. *Planlægning af undervisning E2020 – deadline 15. juni kl. 14*   Hvis sundhedsmyndighedernes anbefaling om en meters afstand fastholdes, når efterårssemesteret starter, kan der kun være mellem halvdelen og en tredjedel af det normale antal studerende i lokalerne. Derfor skal der laves en alternativ plan, hvor vi melder ind, hvilke hold, der kan undervises online. SF gennemgik kriterierne for at udvælge de undervisningsaktiviteter, som skal prioriteres til fysisk fremmøde. MP gav udtryk for, at en vekslen mellem fysisk fremmøde og online-undervisning på de enkelt hold, var at foretrække. SØ og JD mente, at det ville kunne give logistiske udfordringer, og LJ pegede på, at udendørsarealerne måske ville kunne blive taget i brug i den forbindelse.  **Faggrupperne udfylder skemaerne, og de sendes derefter i høring i studienævnet.**  **9. Andre sager til behandling**   1. *Annuum og budget*   Der er ca. kr. 30.000 tilbage af studienævnets annuum, og Kulturstudier ønsker i efteråret at invitere tre gæsteforelæsere, og der skal desuden afholdes studiestart samt kandidatafslutning (ca. kr. 16.000). **Det blev godkendt i studienævnet**. Litteraturvidenskab var af den holdning, at det resterende annuum nogenlunde ville kunne dække de planlagte udgifter på LITT.     1. *Høring: Tiltag 3 i nyt fælles koncept for evaluering af uddannelseselementer. Frist 19. juni 2020*   SF oplyste, at vi står over for en institutionsakkreditering, og fakultetet ønsker i den forbindelse at skærpe og ensrette studienævnenes evalueringspraksis og procedure. Her under tiltag 3 skal der tages stilling til kadence for evaluering, fælles spørgsmål og efterbehandling i EVAL. Studienævnet anbefalede at evaluere alle kurser hvert semester. Derefter diskuterede man de fem faste spørgsmål, og blev enige om, at man gerne ville have muligheden for omformulering (altså mulighed b). Studienævnet diskuterede efterbehandlingen i EVAL, og blev enige om at tilslutte sig mulighed b, så man kan se på kurserne med størst mulig nuancering.  **Høringssvaret er hermed klar til at blive sendt ind.**   1. *Orientering om generel oversigt over meritpraksis til hjemmesiden*   **Studienævnet havde ingen indsigelser eller tilføjelser.**  **10. Eventuelt**  Intet under eventuelt. |  |  |